stanford-oval/wikipedia huggingface dataset:
Tilhet, pajut ja muut (albumi)

| Tilhet, pajut ja muut Tilhet, pajut ja muut |
| --- | --- | --- |

Studioalbumin tiedot
 Julkaistu: 29. tammikuuta 2016
 Formaatti: CD, digitaalinen lataus
 Tuottaja(t): Sampo Haapaniemi
 Tyylilaji: folk, pop
 Kesto: 34.20
 Levy-yhtiö: Suomen Musiikki
Tilhet, pajut ja muut -yhtyeen muut julkaisut
|   | Tilhet, pajut ja muut 2016 | Kunnes aika mennyt on 2017 |
Singlet albumilta Tilhet, pajut ja muut
 ”Puuhevonen” Julkaistu: 6. helmikuuta 2015   ”Vielä nuori” Julkaistu: 12. kesäkuuta 2015   ”Lintusaari” Julkaistu: 14. tammikuuta 2016   ”Täällä kaukana” Julkaistu: 10. elokuuta 2016 
Tilhet, pajut ja muut on samannimisen suomalaisyhtyeen 29. tammikuuta 2016 julkaistu esikoisalbumi. Albumin on tuottanut Sampo Haapaniemi. Helmikuussa 2015 yhtye voitti YleX:n äänestyksen vuoden kiinnostavimmasta debyyttialbumista, saaden yli 30% annetuista äänistä.
Albumin äänitykset aloitettiin maaliskuussa 2014. Se valmistui lopullisesti kesäkuussa 2015 ja kansiaan myöten saman vuoden syksyllä, mutta julkaisu tapahtui kuitenkin vasta lähes puoli vuotta myöhemmin.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Puuhevonen | 3.29 |  |  |  |  |  |  |  |
| 2. | Mukit | 3.05 |  |  |  |  |  |  |  |
| 3. | Vielä nuori | 4.02 |  |  |  |  |  |  |  |
| 4. | Joka hetki | 3.53 |  |  |  |  |  |  |  |
| 5. | Joose | 4.20 |  |  |  |  |  |  |  |
| 6. | Marjapensaat | 2.39 |  |  |  |  |  |  |  |
| 7. | Talven pimeydessä | 3.28 |  |  |  |  |  |  |  |
| 8. | Lintusaari | 3.16 |  |  |  |  |  |  |  |
| 9. | Niin kaunis on maa, me lauloimme | 3.06 |  |  |  |  |  |  |  |
| 10. | Täällä kaukana | 3.10 |  |  |  |  |  |  |  |
Kaikki kappaleet on säveltänyt Juho Hoikka. Hän on myös sanoittanut kappaleet, lukuun ottamatta päätösraitaa ”Täällä kaukana”, joka perustuu japanilaiseen kansanrunoon ja sen on suomentanut Tuomas Anhava.
Arvostelut

Helsingin Sanomat:
Eeva:
Man Made Lifestyle:
Aiheesta muualla

Albumi Discogs-sivustolla
Tom Richards (rugbynpelaaja)

| Mitalit | Mitalit | Mitalit |  |
| --- | --- | --- | --- |
|  Richards vuonna 1908 |  Richards vuonna 1908 |  Richards vuonna 1908 |  |
Miesten rugby union
Maa:   Australaasia
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | Rugby union |  |
Thomas James "Tom" Richards (29. huhtikuuta 1883 Rose Valley – 25. syyskuuta 1935 Windsor, Queensland) oli australialainen rugby union -pelaaja ja olympiavoittaja.
Richards pelasi urallaan rugbyä neljässä eri maassa, mikä oli niihin aikoihin erikoista. Hän aloitti kotiseudullaan Queenslandissa, jonka joukkueessa hän oli ennen kuin muutti Etelä-Afrikkaan. Richards nousi siellä maajoukkueeseen, mutta lähti jälleen ulkomaille. Hän pelasi uudessa kotimaassaan Englannissa Bristolin ja Glouchestershiren joukkueissa ja ansaitsi näytöillään paikan Australian maajoukkueeseen, joka kiersi Englannissa vuonna 1908. Kyseisellä kiertueella Richards oli voittamassa olympiakultaa Lontoon kisoissa.
Vuonna 1910 Richards oli Etelä-Afrikassa, jossa Ison-Britannian joukkue oli pelaamassa. Useat joukkueen pelaajat olivat loukkaantuneina, ja niinpä he ottivat Richardsin pelaamaan isäntämaata vastaan. Hän esiintyi lyhyesti myös Ranskan maajoukkueessa vuonna 1913.
Richards taisteli Australian joukoissa ensimmäisessä maailmansodassa sekä itä- että länsirintamalla ja sai Military Cross -tunnustuksen 1917. Toimittajana työskennellyt Richards kuoli tuberkuloosiin vuonna 1935.
Tom Rejström

| Tom Rejström> Henkilötiedot |
| --- | --- |
Syntynyt: 1. marraskuuta 1991 (ikä 32)
Kansalaisuus:  Suomi
Ammatti:  näyttelijä
Aiheesta muualla
IMDb 
Elonet
Tom Rejström (s. 1. marraskuuta 1991) on suomalainen näyttelijä sekä näyttelijätyön opettaja.[lähde? ]
Rejström valmistui näyttelijäksi vuonna 2016 Taideyliopiston Teatterikorkeakoulusta ja on valmistumisen jälkeen toiminut laaja-alaisesti kotimaisella esittävien taiteen kentällä. Rejström on muun muassa näytellyt pääroolia Kjell Westön kirjaan perustuvassa Rikinkeltainen taivas-elokuvassa vuonna 2021 (Solar films.)
Rejström työskentelee näyttelijäntaiteen lehtorina Taideyliopistossa.
Tom Reuter

Tom Edvard  Reuter (s. 29. lokakuuta 1936 Helsinki) on suomalainen eläintieteilijä. Hän on ollut Helsingin yliopistossa tutkijana 1965–1981 ja assistenttina 1981–1986, vuonna 1976 hänestä tuli eläinfysiologian dosentti ja 1989–1999 hän hoiti eläintieteen ruotsinkielistä professuuria. Åbo Akademissa hänellä oli 1972–1986 hermo- ja aistifysiologian dosentuuri.
Reuter on innokas tieteen popularisoija ja keskustelija, ja hän on kirjoittanut yleistajuisia artikkeleita Hufvudstadsbladetiin ja Nya Argusiin.
Tom Reuterin isoisä oli eläintieteilijä Enzio Reuter ja tytär on filosofi Martina Reuter.
Truid Aagesen

Truid Aagesen oli tanskalainen urkuri ja säveltäjä. Hän toimi urkurina Vor Frue -kirkossa (nykyisessä tuomiokirkossa) Kööpenhaminassa vuodesta 1593, kunnes menetti tämän työn 1613 paavin suuntaan liiallisesti kallellaan olleeksi katsottuna. Aagesen julkaisi Cantiones-kokoelman Hampurissa vuonna 1608. Kyse on italiankielisestä kolmiäänisestä canzonettesta; työ on omistettu kuningas Kristian IV:lle, joka lähetti useita tanskalaisia muusikoita Venetsiaan opiskelemaan Giovanni Gabrielin johdolla noin vuonna 1600. Teosta pidetään tällaisen matkan hedelmänä.
Aagesenin tiedetään vaikuttaneen ainakin vuoteen 1625 saakka.
Aiheesta muualla

IMSLP: Truid Aagesen: nuotteja
Tony Coelho

Tony Coelho
Anthony "Tony" Coelho (s. 15. kesäkuuta 1942) on yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Kalifornian 15. vaalipiiristä vuosina 1979–1989 ja oli vuodesta 1986 edustajainhuoneen demokraattienemmistön whip.
Coelho valmistui Loyola Marymount -yliopistosta ja toimi ennen omaa kongressiuraansa Bernie Siskin henkilöstöpäällikkönä. Hän kirjoitti Americans with Disabilities Actin. Hän on noussut kongressista vetäytymisensä jälkeenkin useisiin merkittäviin asemiin, mm. Epilepsy Foundationin hallituksen puheenjohtajaksi. Hänellä on itsellään epilepsia.
Coelho syntyi Los Banosissa, Kaliforniassa. Etniseltä taustaltaan hän on portugalilainen.
Thomas Cook Airlines

| Thomas Cook Airlines |
| --- | --- |

 IATA: MT  –  ICAO: TCX 
Kutsukoodi:  KESTREL
Perustettu:  31. maaliskuuta 2003
Lakkautettu:  23. syyskuuta 2019
Laivaston koko:  45
Kohteiden määrä:  95
Emoyhtiö:  Thomas Cook Group plc
Kotipaikka:  Manchester, Englanti, Yhdistynyt kuningaskunta
Yhtiön sivut:  www.thomascookairlines.co.uk
Thomas Cook Airlinesin Airbus A320 -kone.
Thomas Cook Airlines (IATA: MT, ICAO: TCX, kutsukoodi: KESTREL) oli entiseen brittiläiseen Thomas Cook Groupiin kuuluva lentoyhtiö, joka muodostettiin 31. maaliskuuta 2003 kun JMC Air uudelleenbrändättiin. Thomas Cook Airlines UK Ltd ja MyTravel Airways Ltd yhdistettiin 2008. Lentoyhtiöiden yhdistämistä edelsi niiden emoyhtiöiden – Thomas Cook AG:n ja MyTravel PLC:n – fuusio kesäkuussa 2007.
Yhtiö lensi maailmanlaajuista tilaus- ja lomalentoliikennettä pääasiassa Britanniasta käsin. Sen kotikentät ovat Manchesterin lentoasema ja Lontoon Gatwickin lentoasema.
Yritys ajautui konkurssiin syyskuussa 2019 samalla emoyhtiönsä kanssa.
Nykyään Thomas Cook Airlines Scandinavia, Pohjoismaista lentänyt yhtiö, on Sunclass Airlines.
Laivasto

Heinäkuussa 2016:
| Konetyyppi | Lukumäärä |
| --- | --- |
Airbus A320-200: 6
Airbus A321-200: 22
Airbus A330-200: 8
Boeing 757-300: 2
Boeing 767-300ER: 3
Yhteensä: 41
Laivasto > Laivaston kehitys

Thomas Cook Airlines sai ensimmäisen Sharklet-wingleteillä varustetun Airbus A321 -koneensa 22. marraskuuta 2013.
Aiheesta muualla

Kuvia tai muita tiedostoja aiheesta Thomas Cook Airlines Wikimedia Commonsissa
Entisen Thomas Cook Groupin lentoyhtiöt
Thomas Cook Airlines
Thomas Cook Airlines Balearics
Thomas Cook Airlines Scandinavia
Condor
Thomas Cook Airlines Belgium
Tiia Forsström

| Tiia Forsström> Tiia Anniina Lampela.Henkilötiedot |
| --- | --- |
Koko nimi:  Tiia Anniina Forsström
Syntynyt: 26. huhtikuuta 1974 (ikä 50)
Kansalaisuus:  suomi
Ammatti:  tietokirjailija, seksuaaliterapeutti ja seksityöntekijä
Kirjailija
Äidinkieli: suomi
Tuotannon kieli: suomi
Tyylilajit:  tietokirjat
Aiheesta muualla
Kotisivut
Löydä lisää kirjailijoitaKirjallisuuden teemasivulta
Tiia Anniina Forsström (ent. Aarnipuu, o.s. Lampela, s. 26. huhtikuuta 1974) on suomalainen tietokirjailija, seksuaaliterapeutti ja seksityöntekijä.
Koulutus

Koulutukseltaan Forsström on filosofian maisteri. Hänen keskiaikaisten pyhimysten ristiinpukeutumista käsitellyt uskontotieteen oppiaineen pro gradu -tutkielmansa hyväksyttiin arvosanalla laudatur vuonna 2005, ja hän sai tutkielmastaan Helsingin yliopiston naistutkimuksen (nykyään sukupuolentutkimus) gradupalkinnon vuonna 2006.
Poliittinen tausta

Forsström on entinen helsinkiläinen Vasemmistoliiton kaupunginvaltuutettu, valtuustoryhmänsä puheenjohtaja sekä kulttuuri- ja kirjastolautakunnan jäsen (2004–2008). Forsström on ollut myös Vasemmistoliiton puoluevaltuuston jäsen ja Helsingin Vasemmistoliitto ry:n piiritoimikunnan jäsen.[lähde? ]
Forsström on työskennellyt Helsingin yliopiston ylioppilaskunnan (HYY) sosiaalipoliittisena sihteerinä vuosina 2003–2005 sekä kansanedustaja Suvi-Anne Siimeksen eduskunta-avustajana vuosina 2006–2007.[lähde? ]
Ura

Forsström toimi Seksuaalisen tasavertaisuuden eli Setan hallituksen puheenjohtajana vuosina 2001–2005. Hänen muita luottamustoimiaan ovat olleet muun muassa Sateenkaariperheet – Regnbågsfamiljer ry:n puheenjohtajuus, Kansainvälisten ihmisoikeusasiain neuvottelukunnan ja ILGA-Europen (International Lesbian and Gay Association Europe) hallituksen jäsenyys sekä Helsingin yliopiston tasa-arvotoimikunnan jäsenyys ja opintotukilautakunnan asiantuntijajäsenyys.
Vuodesta 2013 kesään 2015 hän työskenteli Sateenkaariperheiden koulutussuunnittelijana. Hän on kirjoittanut myös useita tietokirjoja.
Forsström on toiminut Sexpo-säätiön puheenjohtajana vuodesta 2017.
Forsström ja hänen silloinen aviomiehensä Jouni Forsström perustivat Espooseen Aistien talo -nimisen yrityksen, jonka kautta he harjoittivat seksityötä eli tarjoavat seksuaalisia palveluita (sadomasokismi, fetisismi, roolileikit, sidonta, eroottinen hieronta ym.) asiakkailleen. Erottuaan Jouni Forsströmistä Tiia Forsström on jatkanut yritystä yksin. Hän on myös pitänyt seksuaalisuutta koskevia aiheita käsittelevää podcastia H-sana.
Yksityiselämä

Forsströmillä on kolme lasta. Hän on feministi. Tiia Forsströmin entisiä puolisoita ovat tutkija Petja Aarnipuu ja Jouni Forsström.
Julkaisuja

Sateenkaariperheen ABC-kirja.  (Seta-julkaisuja 17)  Helsinki:  Seta, 2000 (3. tarkistettu painos 2006).  ISBN 952-9862-18-0.
Ei ole miestä eikä naista: Queer-luenta keskiajan Euroopassa tunnettuja ristiinpukeutuvia pyhimyksiä kuvaavista teksteistä.  (Perustuu Helsingin yliopiston uskontotieteen laitoksella 2005 hyväksyttyyn pro gradu -työhön. Seta-julkaisuja 19)  Helsinki:  Seksuaalinen tasavertaisuus Seta, 2006.  ISBN 952-9862-19-9.  Teoksen verkkoversio. (Arkistoitu – Internet Archive)
Trans: Sukupuolen muunnelmia.  Helsinki:  Like, 2008.  ISBN 978-952-01-0098-8.
Sinivalkoisissa höyhenissä: Suomalainen drag.  Helsinki:  Like, 2010.  ISBN 978-952-01-0402-3.
Jonkun on uskallettava katsoa : Animalian puoli vuosisataa.  Helsinki:  Like, 2011.  ISBN 978-952-01-0582-2.
Kondomikirja.  Helsinki:  Into, 2012.  ISBN 978-952-264-122-9.
Forsström, Tiia & Jouni: BDSM-aapinen.  Helsinki:  Like, 2016.  ISBN 978-952-01-1460-2.
Ammattirakastaja. Like, 2019.
Aiheesta muualla

Tiia Forsström Like. Viitattu 23.4.2019. kirjailijaesittely
Tiia Forsström Suomen tietokirjailijat ry. Arkistoitu 23.4.2019. Viitattu 23.4.2019.
Hujanen, Miikka: Aviopari Jouni ja Tiia myy seksipalveluita pussailusta pieksemiseen – ”Emme tee tätä pelkästään rahasta” Ilta-sanomat.  2.1.2018. Viitattu 23.4.2019.
Tizi Ouzoun maakunta

| Tizi Ouzoun maakunta |
| --- | --- |
 Maisema Frehan kunnasta.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Tizi Ouzou
Pinta-ala:  2 957,94 km²
Väkiluku (2018):  1 127 200
Tizi Ouzoun maakunta (arab. ولاية تيزي وزو‎) eli wilaya on hallintoalue Algerian pohjoisosassa. Sen keskus on Tizi Ouzoun kaupunki. Maakunnan pinta-ala on 2 957,94 neliökilometriä. Asukkaita on 1 127 200 henkeä (vuonna 2018, arvio).
Tizi Ouzoun maakunta rajoittuu idässä Béjaïan, etelässä Bouiran ja lännessä Boumerdèsin maakuntaan sekä pohjoisessa Välimereen. Luonnonalueita ovat vuoristoinen rannikkovyöhyke, Oued Sebaoun laakso, Suur-Kabylian  massiivi, Tizi-Guenifin kukkulat, Draâ El Mizanin syvänkö ja Djurdjuravuoret. Vesistöt ovat sadekauden jälkeen kuivuvia vadeja. Vuotuinen sademäärä on 600–1 000 millimetriä.
Maakunta jakautuu hallinnollisesti 21 piirikuntaan eli daïraan, joihin kuuluu 67 kuntaa. Piirikuntien keskukset ovat Aïn El Hammam, Azazga, Azeffoun, Beni Douala, Beni Yenni, Boghni, Bouzguène, Draâ Ben Khedda, Draâ El Mizan, Iferhounène, Larbaâ Nath Irathen, Mâatkas, Makouda, Mekla, Ouacif, Ouadhia, Ouaguenoun, Tigzirt, Tizi Gheniff, Tizi Ouzou ja Tizi Rached.
Tizi Ouzousta on maantieyhteydet naapurimaakuntiin sekä rautatie Boumerdèsin maakunnan Théniaan. Azeffounissa on kalastus- ja kauppasatama ja Tigzirtissä kalastus- ja huvivenesatama. Lähin lentoasema on Algerissa.
Maakunnassa on muun muassa kone- ja laite-, elintarvike-, tekstiili- ja huonekaluteollisuutta. Maatalous tuottaa vihanneksia, oliiveja, sitrushedelmiä, viiniä, viljaa, lihaa ja maitoa. Lisäksi harjoitetaan kalastusta. Tizi Ouzoussa toimii Mouloud Mammerin yliopisto.
Matkailunähtävyyksiä ovat Välimeren rannikko,  Djurdjuran kansallispuisto, Tigzirtin ja Azzefounin roomalaisaikaiset rauniot sekä alueen perinteinen kulttuuri.
Aiheesta muualla

Tizi Ouzoun matkailusivusto (arabiaksi), (ranskaksi), (englanniksi)
Algerian maakunnat
Adrar
Aïn Defla
Aïn Témouchent
Alger
Annaba
Batna
Béchar
Béjaïa
Béni Abbès
Biskra
Blida
Bordj Badji Mokhtar
Bordj Bou Arreridj
Bouira
Boumerdès
Chlef
Constantine
Djanet
Djelfa
El Bayadh
El Meghaïer
El Meniaa
El Oued
El Tarf
Ghardaïa
Guelma
Illizi
In Guezzam
In Salah
Jijel
Khenchela
Laghouat
Mascara
Médéa
Mila
Mostaganem
M’Sila
Naâma
Oran
Ouargla
Ouled Djellal
Oum El Bouaghi
Relizane
Saïda
Sétif
Sidi Bel Abbès
Skikda
Souk Ahras
Tamanrasset
Tébessa
Tiaret
Timimoun
Tindouf
Tipaza
Tissemsilt
Tizi Ouzou
Tlemcen
Touggourt
Tulilakkiorneero

| Tulilakkiorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  ruficapilla
Kaksiosainen nimi
 Synallaxis ruficapilla  Vieillot, 1819 
Katso myös
   Tulilakkiorneero Wikispeciesissä   Tulilakkiorneero Commonsissa 
Infobox OKNimi-testi OKIUCN-testi OK: 
Tulilakkiorneero (Synallaxis ruficapilla) on orneeroiden heimoon kuuluva varpuslintu.
Levinneisyys

Tulilakkiorneeroa tavataan luonnonvaraisena Argentiinassa, Brasiliassa ja Paraguayssa. Lajia tavataan myös Uruguayssa, mutta siellä kannan alkuperästä ei ole tietoa. Tulilakkiorneeroa on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Toivo Paatola

Toivo Aukusti Paatola, sukunimi aik. Packalin (4. heinäkuuta 1881 Helsinki – 13. helmikuuta 1962 Tampere) oli suomalainen arkkitehti ja rehtori.
Paatolan vanhemmat olivat kivenhakkaajamestari Juho Aukusti Packalin ja Amanda Maria Sjöberg. Hän valmistui arkkitehdiksi 1904. Paatola toimi Tampereen teollisuuskoulun rehtorina useita kertoja vuosina 1905–1942, Tampereen teknillisen opiston vt. lehtorina 1912–1942, Tampereen valmentavan poikain ammattikoulun opettajana ja rehtorina 1912–1946 sekä Tampereen yleisen ammattikoulun rehtorina 1935–1946. Hän oli Hämeen–Satakunnan kotiteollisuusyhdistyksen puheenjohtaja 1912–1924 ja kuului myös Tampereen Teatterin ja Hämeen museon johtokuntiin.
Paatola oli harrastajavalokuvaaja. Museokeskus Vapriikin kuva-arkistossa Tampereella on noin 400 hänen ottamaansa negatiivia 1930- ja 1940-luvuilta. Paatola kuvasi Hämeen kirkkoja vuosina 1905–1906 Hämeen museon toimeksiannosta. Paatola maalasi myös akvarelleja.
Paatola oli naimisissa vuodesta 1908 Maria Johanna Auteron (ent. Lindroos) (1881–1946) kanssa. Heillä oli 3 poikaa ja 2 tytärtä.
Rakennuksia

Haulitehdas Ilmarinen, Lahti 1908
Tampereen Ulkotyöväenyhdistyksen talo, Satakunnankatu, Tampere 1908, Kaarlo Lindroosin kanssa
Lahden kirjapaino- ja sanomalehti Oy:n talo (nykyinen Pikkuteatterin talo), Lahti 1910
Laitikkalan kansakoulu, Pälkäne 1919
Kirjallista tuotantoa

Tampereen teknillisen seuran 25-vuotis-juhlajulkaisu - Tekniska klubbens i Tammerfors 25-års festpublikation : 1893-1918 ; toimitus John Nessling, Lauri Helenius, B. Mitro, Toivo Paatola, Uno Jansson, Aug. Hulkarinen, J. A. Lagerblad. Tampereen teknillinen seura, Tampere 1919
Puutöiden viimeistely : ammatillisia kouluja ja ammattilaisia varten ; suomeksi sovitti Toivo Paatola. Otava 1921
Puusepän rakennusopas : ammatillisia kouluja ja ammattilaisia varten. Otava 1925
Verhoilu ja sen tarveaineet. Käsiteollisuuskirjasto n:o 26. Otava 1927
50 vuotta ammattiopetusta Tampereella ; koonn. Toivo Paatola. Tampereen kaupungin Poikain ammattikoulu, Tampere 1937
Suomennoksia

T. A. Bergen : Teollisuusrakennukset ; suomentanut Toivo Paatola. WSOY 1935
Aiheesta muualla

Finna: Toivo Paatolan ottamia valokuvia ja rakennuspiirustuksia
Top R&B/Hip-Hop Albums

Top R&B/Hip-Hop Albums on Billboard-aikakauslehden julkaisema lista, joka sijoittaa R&B- sekä hip hop -albumeita niiden Yhdysvaltain myyntien mukaan. Listan nimi oli alun perin Top R&B Albums, mutta sen nimi muutettiin nykyiseen muotoonsa vuonna 1999. Kun lista esiintyi Billboardissa ensimmäistä kertaa, oli sen nimi vuonna 1965 Hot R&B LPs. Listan nimi on ollut myös Top Black Albums.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Top R&B/Hip-Hop Albums
Toveri

Harrison Fisherin tekemä Amerikan Punaisen Ristin juliste ensimmäisen maailmansodan ajalta: ”Kutsun sinut toveruuteen Punaisessa Ristissä.”
Toveri (venäjän sanasta товарищ [tə'varʲiɕː], tovarištš) tarkoittaa kumppania, seuralaista tai ystävää. Suomessa sanaa on käytetty ainakin 1700-luvulta lähtien. Sanalla on myös vasemmistolaisesti värittynyt merkitys: nimitys tunnetaan kautta maailman vasemmistopuolueissa tapana puhutella toista aatekumppania.
Sanan alkuperä > Vasemmiston terminä

Sosialismin levitessä 1800-luvulla liikkeen johtajat halusivat samanmielisille yhteisen sanan. He päätyivät sanaan toveri, jonka alkuperä on Ranskan suuresta vallankumouksesta. Vallankumoukselliset ottivat käyttöön sanan citoyen (”kansalainen”) vastineeksi yläluokan eriarvoistaville titteleille. Esimerkiksi syrjäytettyä kuningas Ludvig XVI:ta puhuteltiin nimellä Citoyen Louis Capet hänen valta-asemansa menetyksen korostamiseksi. Ranskassa termi camarade oli käytössä jo 1790. Venäjän ensimmäiset sosialistit käyttivät sanaa tovarištš, joka tarkoittaa toveria tai kumppania kauppamatkalla. Venäjän vallankumouksen jälkeen sana yleistyi koko Neuvostoliitossa arkipäiväisenä puhutteluna kaikkien kesken.
Sanan käyttö nykyään

Neuvostoliiton hajoamisesta huolimatta sanaa käytetään yhä Venäjän asevoimissa, joissa upseereita puhutellaan käyttämällä sanaa toveri ja sotilasarvoa.
Kiinassa puhutteluksi valittiin ilmaus tóng zhì, joka tarkoittaa ”samanarvoinen kansalainen”.
Aiheesta muualla

Kuvia tai muita tiedostoja aiheesta Toveri Wikimedia Commonsissa
Tyler Herro

| Tyler Herro |
| --- | --- |
 Herro pelaamassa Kentuckyn yliopistojoukkueessa vuonna 2019.
Henkilötiedot
Syntynyt: 20. tammikuuta 2000 (ikä 24) Greenfield, Wisconsin, Yhdysvallat
Kansalaisuus:   Yhdysvallat
Ammatti:  Koripalloilija
Koripalloilija
Pelipaikka:  Heittävä takamies
Pituus:  196 cm
Paino:  88 kg
Nyk. joukkue:  Miami Heat
NBA-varaus:  13. varaus 2019 (Miami Heat)
Pelaajaura
Yliopistojoukkueet
2018–2019:  Kentucky
Seurajoukkueet
2019–:  Miami Heat
Tyler Christopher Herro  (s. 20. tammikuuta 2000) on yhdysvaltalainen koripalloilija, joka pelaa heittävää takamiestä. Herro edustaa NBA-liigassa pelaavaa Miami Heatia. Hän on pituudeltaan 196 cm. Herro pelasi yliopistossa Kentuckyn joukkueessa kautena 2018–2019.
Miami Heat varasi Herron vuoden 2019 NBA varaustilaisuudessa 13. varauksella. Hänet valittiin tulokasvuodellaan NBA:n tulokkaiden kakkostähdistöjoukkueeseen ja hän pääsi myös NBA-finaaleihin. Vuonna 2022 Herro valittiin NBA:n vuoden kuudenneksi pelaajaksi.
Tony Curran

Tony Curran San Diegon Comic-Conissa vuonna 2012.
Tony Curran (s. 13. joulukuuta 1969)[lähde? ] on brittiläinen näyttelijä. Hän syntyi Glasgow'ssa, Skotlannissa, ja valmistui Royal Scottish Academy of Music and Dramasta.
Curran on esiintynyt muun muassa elokuvissa 13. soturi (1999), Blade II (2002), Herrasmiesliiga (2003), Jaettu Berliini (2006), Red Road (2006), Underworld: Evolution (2006) ja Calibre (2018).
Aiheesta muualla

Tony Curran Internet Movie Databasessa. (englanniksi)
Thelema.6

| Thelema> 6 Behemoth |
| --- | --- | --- |

Studioalbumin tiedot
 Äänitetty : heinä-elokuussa 2000 Hendrix Studios, Puola
 Julkaistu: 27. marraskuuta 2000
 Tuottaja(t): Nergal & Behemoth
 Tyylilaji: blackened death metal
 Kesto: 40.45
 Levy-yhtiö: Avantgarde Music
Behemothin muut julkaisut
| Satanica 1999 | Thelema.6 2000 | Antichristian Phenomenon 2001 |
Thelema.6 on puolalaisen metalliyhtye Behemothin viides studioalbumi, joka on julkaistu vuonna 2000. Tällä levyllä death metal-vaikutteet ovat vielä vahvemmat kuin edellisellä Satanica-levyllä.
Kappaleet

Antichristian Phenomenon – 4.40
The Act of Rebellion – 3.46
Inflamed with Rage – 3.13
Pan Satyros – 4.23
Natural Born Philosopher – 3.57
Christians to the Lions – 3.03
Inauguration of Scorpio Dome – 3.04
In the Garden of Dispersion – 3.21
The Universe Illumination (Say 'Hello' to My Demons) – 3.32
Vinvm Sabbati – 3.24
23 (The Youth Manifesto) – 3.59
The End – 0.23
Kappaleet > 2-CD:n rajoitettu painos

Rajoitettu painos sisältää bonus-CD:n, jolla on Thelema.6:n sessiossa nauhoitettuja kappaleita. Tällä painoksella ensimmäisen levyn "The End" on poistettu ja sen tilalle on laitettu 11 tyhjää raitaa. Toisen levyn kappaleet ovat ilmestyneet myös Antichristian Phenomenon -EP:llä.
Malice – 2.28 (uusi kappale)
Sathanas – 2.45 (Sarcófago-cover)
Hello Spaceboy – 3.27 (David Bowie -cover)
From the Pagan Vastlands – 3.08 (uudelleennauhoitus)
Kokoonpano

Nergal – laulu, sähkö- ja akustinen kitara
Novy – bassokitara
Inferno – rummut
Havok – sähkökitara
Arvostelut

Imperiumi: 8½/10
Aiheesta muualla

Thelema.6 Discogsissa. (englanniksi)
Albumi Thelema.6 Encyclopaedia Metallum -sivustolla (englanniksi)
Tuulivoima Venäjällä

Tuulivoima Venäjällä käsittelee tuulivoiman tuotantoa Venäjällä. Venäjällä on erinomaiset tuuliolosuhteet Kuolan niemimaan koko satojen kilometrien mittaisella pohjoisrannikolla, jossa keskituuli on 8,5 metriä sekunnissa. Vuonna 2021 tuulivoima muodosti 0,72 prosenttia Venäjän sähköntuotantokapasiteetista ja 0,35 prosenttia sähkön kokonaistuotannosta.
Murmanskin alueella sijaitsee 202 MW:n tuulivoimapuisto lähellä Teriberkaa. Se koostuu 57 kappaleesta 3,55 MW:n tuulivoimalaitoksia.
Valtionyhtiö Rosatom valmistaa tuulivoimalaitoksia ja rakentaa tuulivoimapuistoja NovaWind-nimellä. Se tarjoaa yhtä yksinkertaista 2,5 MW:n tuulivoimalamallia, jossa on merkittävän lyhyt torni (75, 99 tai 135 metriä) joka kootaan pinottavista elementeistä. Lapojen halkaisija on 100 metriä. Tuulivoimalassa ei ole lainkaan vaihteistoa, vaan se toimii suoravedolla.